22010A0130(02)



PRIVREMENI SPORAZUM

o trgovini i trgovinskim pitanjima između Europske zajednice, s jedne strane, i Republike Srbije, s druge strane

EUROPSKA ZAJEDNICA,

dalje u tekstu „Zajednica”,

s jedne strane, i

REPUBLIKA SRBIJA,

dalje u tekstu „Srbija”,

s druge strane,

zajedno „stranke”,

BUDUĆI DA:

EUROPSKA ZAJEDNICA

Dimitrij RUPEL,

ministar vanjskih poslova Republike Slovenije,

predsjednik Vijeća Europske unije

Olli REHN,

član Komisije Europskih zajednica (dalje u tekstu „Europska komisija”) za proširenje

SRBIJA

Božidar ĐELIĆ,

zamjenik premijera Republike Srbije

SPORAZUMJELI KAKO SLIJEDI:

GLAVA I.

OPĆA NAČELA

Članak 1.

(SSP članak 2.)

Poštovanje demokratskih načela i ljudskih prava, proglašenih u Općoj deklaraciji o ljudskim pravima i utvrđenih u Konvenciji o zaštiti ljudskih prava i temeljnih sloboda, Helsinškom završnom aktu i Pariškoj povelji za novu Europu, poštovanje načela međunarodnog prava, uključujući punu suradnju s Međunarodnim kaznenim sudom za bivšu Jugoslaviju (MKSJ), te vladavine prava kao i načela tržišnog gospodarstva, u skladu s Dokumentom Bonske konferencije o gospodarskoj suradnji KESS-a, čine temelj unutarnje i vanjske politike stranaka te predstavljaju ključne elemente ovog Sporazuma.

Članak 2.

(SSP članak 9.)

Ovaj Sporazum mora u cijelosti biti usklađen i provoditi se u skladu s odgovarajućim odredbama WTO-a, posebno s člankom XXIV. Općeg sporazuma o carinama i trgovini iz 1994. (GATT iz 1994.) i člankom V. Općeg sporazuma o trgovini uslugama (GATS).

GLAVA II.

SLOBODNO KRETANJE ROBE

Članak 3.

(SSP članak 18.)

Zajednica i Srbija postupno uspostavljaju područje slobodne trgovine tijekom razdoblja od najviše šest godina, počevši od stupanja na snagu ovog Sporazuma u skladu s odredbama ovog Sporazuma i odredbama GATT-a iz 1994. i WTO-a. Pritom uzimaju u obzir posebne zahtjeve utvrđene dalje u tekstu.

Na razvrstavanje robe u trgovini među strankama primjenjuje se Kombinirana nomenklatura.

Za potrebe ovog Sporazuma, carine i davanja s istovrsnim učinkom kao carine uključuju svaku carinu ili davanje bilo kakve vrste koja je uvedena u vezi s uvozom ili izvozom robe, uključujući svaki oblik dodatnog poreza ili dodatne naknade u vezi s takvim uvozom ili izvozom, ali ne uključuju bilo kakva:

Za svaki je proizvod osnovna carina na koju će se primjenjivati postupna sniženja carina određena u ovom Sporazumu:

Ako se nakon potpisivanja ovog Sporazuma primijeni bilo kakvo sniženje carina na osnovi erga omnes, posebno sniženja koja proizlaze iz:

Takve snižene carine zamjenjuju osnovnu carinu iz stavka 4. od datuma od kojeg se takva sniženja primjenjuju.

Zajednica i Srbija međusobno dostavljaju svoje osnovne carine i sve njihove promjene.

POGLAVLJE I.

Industrijski proizvodi

Članak 4.

(SSP članak 19.)

Odredbe ovog poglavlja primjenjuju se na proizvode podrijetlom iz Zajednice ili iz Srbije navedene u poglavljima 25. do 97. Kombinirane nomenklature, uz izuzetak proizvoda navedenih u Prilogu I. stavku I. točki ii. Sporazuma WTO-a o poljoprivredi.

Trgovina proizvodima obuhvaćenima Ugovorom o osnivanju Europske zajednice za atomsku energiju odvija se među strankama u skladu s odredbama tog Ugovor.

Odredbe ovog Sporazuma primjenjuju se na tekstilne proizvode podložno Sporazumu od 31. ožujka 2005. između Europske zajednice i Republike Srbije o trgovini tekstilnim proizvodima.

Članak 5.

(SSP članak 20.)

1. Stupanjem na snagu ovog Sporazuma ukidaju se carine na uvoz u Zajednicu industrijskih proizvoda podrijetlom iz Srbije i davanja s istovrsnim učinkom.

2. Stupanjem na snagu ovog Sporazuma ukidaju se količinska ograničenja na uvoz u Zajednicu industrijskih proizvoda podrijetlom iz Srbije i mjere s istovrsnim učinkom.

Članak 6.

(SSP članak 21.)

1. Stupanjem na snagu ovog Sporazuma ukidaju se carine na uvoz u Srbiju industrijskih proizvoda podrijetlom iz Zajednice, osim proizvoda navedenih u Prilogu I.

2. Stupanjem na snagu ovog Sporazuma ukidaju se davanja s istovrsnim učinkom kao carine na uvoz u Srbiju industrijskih proizvoda podrijetlom iz Zajednice.

3. Carine na uvoz u Srbiju industrijskih proizvoda podrijetlom iz Zajednice, navedenih u Prilogu I., postupno se snižavaju i ukidaju u skladu s rasporedom navedenim u tom Prilogu.

4. Datumom stupanja na snagu ovog Sporazuma ukidaju se količinska ograničenja na uvoz u Srbiju industrijskih proizvoda podrijetlom iz Zajednice i mjere s istovrsnim učinkom.

Članak 7.

(SSP članak 22.)

1. Stupanjem na snagu ovog Sporazuma Zajednica i Srbija u međusobnoj trgovini ukidaju sve uvozne carine i davanja s istovrsnim učinkom.

2. Stupanjem na snagu ovog Sporazuma Zajednica i Srbija u međusobno ukidaju sva količinska ograničenja i mjere s istovrsnim učinkom.

Članak 8.

(SSP članak 23.)

Srbija izjavljuje svoju spremnost sniziti carine u trgovini sa Zajednicom u kraćem roku od onoga predviđenog člankom 6. ako njezino opće gospodarsko stanje i stanje u odnosnom gospodarskom sektoru to dopuštaju.

Privremeni odbor u vezi s tim analizira stanje i daje odgovarajuće preporuke.

POGLAVLJE II.

Poljoprivreda i ribarstvo

Članak 9.

(SSP članak 24.)

1. Odredbe ovog poglavlja primjenjuju se na trgovinu poljoprivrednim proizvodima i proizvodima ribarstva podrijetlom iz Zajednice ili iz Srbije.

2. Pojam „poljoprivredni proizvod i proizvod ribarstva” odnosi se na proizvode navedene u poglavljima 1. do 24. Kombinirane nomenklature i proizvode navedene u Prilogu I. stavku I. točki ii. Sporazuma WTO-a o poljoprivredi.

3. Ova definicija uključuje ribe i proizvode ribarstva obuhvaćene poglavljem 3., tarifnim brojevima 1604 i 1605 i tarifnim podbrojevima 0511 91, 2301 20 i ex 1902 20 („punjena tjestenina s masenim udjelom riba, rakova, mekušaca ili drugih vodenih beskralješnjaka većim od 20 %“).

Članak 10.

(SSP članak 25.)

Protokol 1. utvrđuje trgovinske aranžmane za prerađene poljoprivredne proizvode koji su u njemu navedeni.

Članak 11.

(SSP članak 26.)

1. Od dana stupanja na snagu ovog Sporazuma, Zajednica ukida sva količinska ograničenja i mjere s istovrsnim učinkom na uvoz poljoprivrednih proizvoda podrijetlom iz Srbije.

2. Od dana stupanja na snagu ovog Sporazuma, Zajednica ukida carine i davanja s istovrsnim učinkom na uvoz poljoprivrednih proizvoda podrijetlom iz Srbije, osim proizvoda iz tarifnih brojeva 0102, 0201, 0202, 1701, 1702 i 2204 Kombinirane nomenklature.

Za proizvode obuhvaćene poglavljima 7. i 8. Kombinirane nomenklature, za koje Zajednička carinska tarifa predviđa primjenu ad valorem carina i specifičnih carina, ukidanje se primjenjuje samo na ad valorem dio carine.

3. Od dana stupanja na snagu ovog Sporazuma, Zajednica utvrđuje carine koje se primjenjuju na uvoz u Zajednicu proizvoda od junetine (baby-beef) utvrđenih u Prilogu II., koji su podrijetlom iz Srbije, na 20 % ad valorem carine i 20 % specifične carine utvrđene u Zajedničkoj carinskoj tarifi, u okviru godišnje carinske kvote od 8 700 tona iskazanih u težini trupova.

4. Od dana stupanja na snagu ovog Sporazuma, Zajednica primjenjuje bescarinski pristup za uvoz u Zajednicu proizvoda podrijetlom iz Srbije pod tarifnim brojevima 1701 i 1702 Kombinirane nomenklature, u okviru godišnje carinske kvote od 180 000 tona (neto težina).

Članak 12.

(SSP članak 27.)

1. Od dana stupanja na snagu ovog Sporazuma, Srbija ukida sva količinska ograničenja i mjere s istovrsnim učinkom na uvoz poljoprivrednih podrijetlom iz Zajednice.

2. Od dana stupanja na snagu ovog Sporazuma, Srbija:

Članak 13.

(SSP članak 28.)

Aranžmani koji se primjenjuju na vina i jaka alkoholna pića iz Protokola 2. utvrđeni su u tom Protokolu.

Članak 14.

(SSP članak 29.)

1. Od dana stupanja na snagu ovog Sporazuma, Zajednica ukida sva količinska ograničenja i mjere s istovrsnim učinkom na uvoz ribe i proizvoda ribarstva podrijetlom iz Srbije.

2. Od dana stupanja na snagu ovog Sporazuma, Zajednica ukida sve carine na ribu i proizvode ribarstva podrijetlom iz Srbije, osim onih navedenih u Prilogu IV. Proizvodi navedeni u Prilogu IV. podliježu odredbama koje su utvrđene u tom Prilogu.

Članak 15.

(SSP članak 30.)

1. Od dana stupanja na snagu ovog Sporazuma, Srbija ukida sva količinska ograničenja i mjere s istovrsnim učinkom na uvoz ribe i proizvoda ribarstva podrijetlom iz Zajednice.

2. Od dana stupanja na snagu ovog Sporazuma, Srbija ukida sve carine na ribu i ribarske proizvode podrijetlom iz Zajednice, osim onih navedenih u Prilogu V. Proizvodi navedeni u Prilogu V. podliježu tamo predviđenim odredbama.

Članak 16.

(SSP članak 31.)

Uzimajući u obzir opseg trgovine poljoprivrednim proizvodima i proizvodima ribarstva među strankama, njihovu posebnu osjetljivost, pravila zajedničkih politika Zajednice te politike poljoprivrede i ribarstva Srbije i ulogu poljoprivrede i ribarstva u gospodarstvu Srbije te posljedice multilateralnih trgovinskih pregovora u okviru WTO-a, kao i moguće pristupanje Srbije WTO-u, Zajednica i Srbija unutar Privremenog odbora, najkasnije u roku od tri godine nakon stupanja na snagu ovog Sporazuma, za svaki pojedinačni proizvod, propisno i na uzajamnoj osnovi, ispitati mogućnosti za međusobno odobravanje daljnjih ustupaka s ciljem provođenja veće liberalizacije trgovine poljoprivrednim proizvodima i proizvodima ribarstva.

Članak 17.

(SSP članak 32.)

1. Neovisno o drugim odredbama ovog Sporazuma, a posebno članka 26., te s obzirom na osobitu osjetljivost tržišta poljoprivrednih proizvoda i proizvoda ribarstva, ako uvoz proizvoda podrijetlom iz jedne stranke koji su predmet ustupaka odobrenih na temelju članaka 10., 11., 12., 13., 14. i 15. prouzroči ozbiljan poremećaj tržištâ ili domaćih regulatornih mehanizama u drugoj stranci, obje stranke odmah započinju savjetovanja radi pronalaženja odgovarajućeg rješenja. Do postizanja takvog rješenja, dotična stranka može poduzeti odgovarajuće mjere koje smatra potrebnim.

2. U slučaju da uvoz proizvoda podrijetlom iz Srbije navedenih u Prilogu V. Protokola 3. kumulativno dostigne volumen od 115 % od prosjeka prethodne tri kalendarske godine, Srbija i Zajednica u roku od pet radnih dana započinju savjetovanja s ciljem analize i procjene trgovinskog uzorka ovih proizvoda u Zajednici i kada je to potrebno pronalaženja odgovarajućih rješenja za izbjegavanje trgovinskog ometanja uvoza ovih proizvoda u Zajednicu.

Ne dovodeći u pitanje stavak 1., u slučaju da se uvoz proizvoda navedenih u Prilogu V. Protokola 3. podrijetlom iz Srbije kumulativno volumenski poveća za više od 30 posto tijekom kalendarske godine, u usporedbi s prosjekom tri prethodne kalendarske godine, Zajednica može obustaviti povlašteno postupanje koje se primjenjuje na proizvode zbog kojeg je došlo do povećanja.

U slučaju odluke o obustavi povlaštenog postupanja, Zajednica obavješćuje Privremeni odbor o mjeri u roku od pet radnih dana i započinje savjetovanja sa Srbijom o mjerama čija je svrha izbjegavanje ometanja trgovine proizvoda navedenih u Prilogu V. Protokola 3.

Zajednica uspostavlja povlašteno postupanje odmah nakon rješavanja trgovinskog ometanja kroz učinkovitu provedbu dogovorenih mjera ili kroz učinak odgovarajućih mjera koje su donijele stranke.

Odredbe članka 26. stavaka 3. do 6. primjenjuju se mutatis mutandis na radnju na temelju ovog stavka.

3. Stranke će preispitati funkcioniranje mehanizma predviđenog stavkom 2. ne kasnije od tri godine od stupanja na snagu ovog Sporazuma. Privremeni odbor može odlučiti o odgovarajućim prilagodbama mehanizma predviđenog s tavkom 2.

Članak 18.

(SSP članak 33.)

1. Srbija pruža zaštitu zemljopisnih oznaka Zajednice registriranih u Zajednici na temelju Uredbe Vijeća (EZ) br. 510/2006 od 20. ožujka 2006., o zaštiti zemljopisnih oznaka i oznaka izvornosti poljoprivrednih i prehrambenih proizvoda (3), u skladu s uvjetima ovog članka. Zemljopisne oznake Srbije prihvatljive su za registraciju u Zajednici prema uvjetima određenima u toj Uredbi.

2. Srbija na svojem državnom području zabranjuje svaku upotrebu naziva zaštićenih u Zajednici za usporedive proizvode koji nisu u skladu sa specifikacijom zemljopisne oznake. Zabrana se primjenjuje čak i kada je navedeno istinito zemljopisno podrijetlo robe, kada se dotična oznaka zemljopisnog podrijetla koristi u prijevodu i kada je naziv popraćen izrazima kao što su „vrsta”, „tip”, „stil”, „imitacija”, „metoda” ili drugim sličnim izrazima.

3. Srbija odbija registraciju žiga čija upotreba odgovara slučajevima iz stavka 2.

4. Žigovi čija upotreba odgovara slučajevima iz stavka 2. koji su registrirani u Srbiji ili nastali upotrebom neće se više koristiti pet godina nakon stupanja na snagu ovog Sporazuma. Međutim, to se ne primjenjuje na žigove registrirane u Srbiji i žigove nastale upotrebom koji su vlasništvo državljana trećih zemalja, pod uvjetom da svojom naravi na bilo koji način ne obmanjuju javnost u pogledu kvalitete, specifikacije i zemljopisnog podrijetla robe.

5. Svaka upotreba zemljopisnih oznaka zaštićenih u skladu sa stavkom 1. kao izraza uvriježenih u svakodnevnom govoru kao uobičajeni naziv za takvu robu u Srbiji, prestaje najkasnije pet godina nakon stupanja na snagu ovog Sporazuma.

6. Srbija osigurava da roba koja se izvozi s njezinog državnog područja pet godina nakon stupanja na snagu ovog Sporazuma ne krši odredbe ovog članka.

7. Srbija osigurava zaštitu iz stavaka 1. do 6. na vlastitu inicijativu kao i na zahtjev zainteresirane stranke.

POGLAVLJE III.

Zajedničke odredbe

Članak 19.

(SSP članak 34.)

Odredbe ovog poglavlja primjenjuju se na trgovinu svim proizvodima među strankama, osim ako je drukčije predviđeno ovim Sporazumom ili Protokolom 1.

Članak 20.

(SSP članak 35.)

Odredbe ove glave ni na koji način ne utječu na unilateralnu primjenu povoljnijih mjera bilo koje stranke.

Članak 21.

(SSP članak 36.)

1. Od dana stupanja na snagu ovog Sporazuma u trgovini između Zajednice i Srbije ne uvode se nikakve nove uvozne ili izvozne carine ili davanja s istovrsnim učinkom, niti se povećavaju one koje se već primjenjuju.

2. Od dana stupanja na snagu ovog Sporazuma u trgovini između Zajednice i Srbije ne uvodi se nikakvo novo količinsko ograničenje ili mjera s istovrsnim učinkom, niti se postojeće ne čine restriktivnijima.

3. Ne dovodeći u pitanje ustupke odobrene na temelju članaka 11., 12., 13., 14. i 15., odredbe stavaka 1. i 2. ovog članka ni na koji način ne ograničavaju vođenje politika Srbije i Zajednice u području poljoprivrede i ribarstva ni poduzimanje bilo kakvih mjera na temelju tih politika, u mjeri u kojoj to ne utječe na uvozni režim iz Priloga II. do V. i Protokola 1.

Članak 22.

(SSP članak 37.)

1. Zajednica i Srbija suzdržavaju se od uvođenja i ukidaju gdje postoje svaku mjeru ili praksu unutarnje fiskalne naravi kojom se, izravno ili neizravno, uvodi diskriminacija između proizvoda jedne stranke i istovjetnih proizvoda podrijetlom s državnog područja druge stranke.

2. Za proizvode koji se izvoze na državno područje jedne stranke ne može se ostvariti povrat unutarnjih neizravnih poreza u iznosu koji premašuje iznos neizravnog poreza koji je uveden za njih.

Članak 23.

(SSP članak 38.)

Odredbe o ukidanju uvoznih carina primjenjuju se i na carine fiskalne naravi.

Članak 24.

(SSP članak 39.)

1. Ovaj Sporazum ne sprečava održavanje ili uspostavu carinskih unija, područja slobodne trgovine ili aranžmana o pograničnoj trgovini, osim u mjeri u kojoj oni mijenjanju trgovinske aranžmane predviđene ovim Sporazumom.

2. Tijekom prijelaznih razdoblja navedenih u članku 3., ovaj Sporazum ne utječe na provedbu posebnih preferencijalnih aranžmana kojima se uređuje kretanje robe, koji su utvrđeni pograničnim sporazumima prethodno sklopljenim između jedne ili više država članica i Srbije, ili koji proizlaze iz bilateralnih sporazuma navedenih u glavi III. koje je sklopila Srbija radi promicanja regionalne trgovine.

3. U okviru Privremenog odbora održavaju se savjetovanja među strankama u vezi sa sporazumima opisanima u stavcima 1. i 2. ovog članka te, ako je to zatraženo, u vezi s drugim bitnim pitanjima koja se odnose na njihove trgovinske politike prema trećim zemljama. Posebno u slučaju pristupanja treće zemlje Uniji, takva savjetovanja održavaju se kako bi se osiguralo uzimanje u obzir obostranih interesa Zajednice i Srbije navedenih u ovom Sporazumu.

Članak 25.

(SSP članak 40.)

1. Nijedna odredba ovog Sporazuma ne sprečava bilo koju stranku da poduzima zaštitne trgovinske mjere u skladu sa stavkom 2. ovog članka i člankom 26.

2. Ako jedna stranka utvrdi da se u trgovini s drugom strankom provodi damping i/ili subvencioniranje protiv kojeg se mogu uvesti kompenzacijske mjere, ta stranka može poduzeti odgovarajuće mjere protiv takvoga djelovanja u skladu sa Sporazumom WTO-a o provedbi članka VI. GATT-a iz 1994. ili u skladu sa Sporazumom WTO-a o subvencijama i kompenzacijskim mjerama te s odgovarajućim domaćim zakonodavstvom.

Članak 26.

(SSP članak 41.)

1. Na odnose među strankama primjenjuju se odredbe članka XIX. GATT-a iz 1994. i Sporazuma WTO-a o zaštitnim mjerama.

2. Neovisno o stavku 1. ovog članka, ako se bilo koji proizvod jedne stranke uvozi na državno područje druge stranke u toliko povećanim količinama i pod takvim uvjetima da to uzrokuje ili bi moglo prouzročiti:

stranka uvoznica može poduzeti odgovarajuće bilateralne zaštitne mjere pod uvjetima i u skladu s postupcima utvrđenima ovim člankom.

3. Bilateralne zaštitne mjere usmjerene na uvoz iz druge stranke ne premašivati ono što je strogo potrebno za rješavanje problema, kako je utvrđeno u stavku 2., do kojih je došlo zbog primjene ovog Sporazuma. Donesene zaštitne mjere trebale bi se sastojati od obustave povećanja ili smanjenja marže povlastica predviđenih ovim Sporazumom za dotični proizvod do najvećeg ograničenja koje odgovara osnovnoj carini iz članka 3. stavka 4. točaka (a) i (b) i stavka 5. za taj proizvod. Takve mjere sadržavaju jasne elemente koji postupno vode njihovu ukidanju najkasnije do kraja utvrđenog razdoblja i ne provode se dulje od dvije godine.

U krajnje izvanrednim okolnostima, mjere se mogu produžiti za dodatno razdoblje od najviše dvije godine. Na uvoz proizvoda koji je prethodno podlijegao takvoj mjeri ne primjenjuje se bilateralna zaštitna mjera kroz vremensko razdoblje jednako vremenskom razdoblju tijekom kojeg je mjera prethodno primjenjivana, pod uvjetom da je razdoblje neprimjenjivanja barem dvije godine od isteka mjere.

4. U slučajevima navedenima u ovom članku, prije poduzimanja mjera koje se njime predviđaju ili u slučajevima na koje se primjenjuje stavak 5. točka (b) ovog članka, Zajednica sa svoje strane ili Srbija sa svoje, ovisno o slučaju, u najkraćem mogućem roku Privremenom odboru dostavljaju sve odgovarajuće podatke potrebne za temeljito ispitivanje situacije, s ciljem pronalaženja rješenja koje je prihvatljivo za dotične stranke.

5. Na provedbu stavaka 1., 2., 3. i 4. primjenjuju se sljedeće odredbe:

O zaštitnim mjerama odmah se obavješćuje Privremeni odbor koji se o njima periodično savjetuje, posebno s ciljem uspostave rokova za njihovo ukidanje čim to okolnosti dopuste.

6. Ako Zajednica s jedne strane ili Srbija s druge strane na uvoz proizvoda koji bi mogao izazvati probleme iz ovog članka primijene administrativnom postupku čija je svrha brzo pružanje podataka o kretanju trgovinskih tokova, o tome obavješćuje drugu stranku.

Članak 27.

(SSP članak 42.)

1. Ako postupanje u skladu s odredbama ove glave dovodi do:

2. Pri odabiru mjera, prednost se mora dati mjerama koje najmanje ometaju funkcioniranje aranžmana iz ovog Sporazuma. Takve se mjere ne primjenjuju na način koji bi predstavljao sredstvo za proizvoljnu ili neopravdanu diskriminaciju u slučajevima u kojima prevladavaju jednaki uvjeti, ili sredstvo prikrivenoga ograničavanja trgovine i ukidaju kada okolnosti više ne opravdavaju njihovu primjenu.

3. Prije poduzimanja mjera predviđenih stavkom 1. ili u najkraćem mogućem roku u slučajevima na koje se primjenjuje stavak 4., Zajednica ili Srbija, ovisno o slučaju, Privremenom odboru dostavlja sve odgovarajuće podatke s ciljem pronalaženja rješenja koje je prihvatljivo za stranke. Stranke se unutar Privremenog odbora mogu usuglasiti o bilo kakvom sredstvu koje je potrebno za otklanjanje poteškoća. Ako se u roku od 30 dana od upućivanja predmeta Privremenom odboru ne postigne dogovor, stranka izvoznica može primijeniti mjere iz ovog članka na izvoz dotičnog proizvoda.

4. Ako zbog iznimnih i kritičnih okolnosti koje zahtijevaju hitno djelovanje nije moguće prethodno obavješćivanje ili ispitivanje, ovisno o slučaju, Zajednica ili Srbija može odmah primijeniti mjere opreza koje su potrebne za rješenje situacije i o tome bez odlaganja obavješćuje drugu stranku.

5. O mjerama koje su primijenjene na temelju ovog članka odmah se obavješćuje Privremeni odbor koje se o njima periodično savjetuje, posebno s ciljem uspostave rokova za njihovo ukidanje čim to okolnosti dopuste.

Članak 28.

(SSP članak 43.)

Srbija progresivno prilagođava državne monopole tržišne naravi da bi osigurala da nakon stupanja na snagu ovog Sporazuma ne bude diskriminacije između državljana država članica Europske unije i državljana Srbije u pogledu uvjeta pod kojima se roba nabavlja i stavlja na tržištu.

Članak 29.

(SSP članak 44.)

Osim ako nije drukčije predviđeno ovim Sporazumom, Protokol 3. utvrđuje pravila o podrijetlu za primjenu odredaba ovog Sporazuma.

Članak 30.

(SSP članak 45.)

Ovaj Sporazum ne isključuju zabrane ili ograničenja uvoza, izvoza ili provoza roba koji su opravdani razlozima javnog morala, javnog poretka ili javne sigurnosti; zaštite zdravlja i života ljudi, životinja i biljaka; zaštite nacionalnog blaga umjetničke, povijesne ili arheološke vrijednosti ili zaštitu intelektualnog, industrijskog ili trgovačkog vlasništva ili pravila koja se odnose na zlato i srebro. Međutim, te zabrane ili ograničenja ne smiju biti sredstvo proizvoljne diskriminacije ili prikrivenog ograničavanja trgovine među strankama.

Članak 31.

(SSP članak 46.)

1. Stranke su suglasne da je administrativna suradnja ključna za provedbu i kontrolu povlaštenog tretmana odobrenog na temelju ove glave i naglašavaju svoju predanost borbi protiv nepravilnosti i prijevare u carinskim i povezanim pitanjima.

2. Ako stranka na temelju objektivnih informacija utvrdi uskraćivanje administrativne suradnje i/ili nepravilnosti ili prijevaru u skladu s ovom glavom, dotična stranka može odgovarajući povlašteni tretman dotičnog ili dotičnih proizvoda privremeno obustaviti u skladu s ovim člankom.

3 Za potrebe ovog članka nepostojanje administrativne suradnje uključuje sljedeće, između ostalog:

Za potrebe ovog članka nepravilnosti ili prijevara mogu biti utvrđeni, inter alia, u slučaju brzog povećavanja, bez zadovoljavajućeg objašnjenja, uvoza robe koji premašuje uobičajenu razinu proizvodnje i izvozne sposobnosti druge stranke koji su povezani s objektivnim informacijama vezanim za nepravilnosti ili prijevaru.

4. Primjena privremene obustave podliježe sljedećim uvjetima:

5. Istodobno s obavijesti Privremenom odboru navedenoj u stavku 4. točki (a) ovog članka, dotična stranka u svom službenom listu objavljuje obavijest za uvoznike. U toj obavijesti za uvoznike treba biti navedeno da je za dotični proizvod dobiven dokaz, na temelju objektivnih informacija, o nepostojanju administrativne suradnje i/ili nepravilnostima ili prijevari.

Članak 32.

(SSP članak 47.)

U slučaju da nadležna tijela učine pogrešku u propisnom vođenju povlaštenog sustava izvoza, a posebno u primjeni odredaba Protokola 3. ovog Sporazuma, i ako zbog te pogreške nastanu posljedice u području uvoznih carina, ugovorna stranka koja je suočena s takvim posljedicama može od Privremenog odbora zatražiti da ispita mogućnosti donošenja svih odgovarajućih mjera za rješenje te situacije.

Članak 33.

(SSP članak 48.)

Primjena ovog Sporazuma ne dovodi u pitanje primjenu odredaba prava Zajednice na Kanarske otoke.

GLAVA III.

OSTALE ODREDBE O TRGOVINI I TRGOVINSKIM PITANJIMA

Članak 34.

(SSP članak 61. stavak 1.)

Za potrebe ovog Sporazuma primjenjuju se sljedeće definicije:

(a) provozni promet Zajednice: promet, prijevoznikom s poslovnim nastanom u Zajednici, robe u provozu kroz državno područje Srbije „na relaciji” prema ili iz država članica Zajednice;

(b) srbijanski provozni promet: promet, prijevoznikom s poslovnim nastanom u Srbiji, robe u provozu iz Srbije kroz područje Zajednice i s odredištem u trećoj zemlji ili robe iz treće zemlje s odredištem u Srbiji.

1. Stranke su suglasne osigurati neograničen pristup provoznom prometu Zajednice kroz Srbiju i srbijanski provozni promet kroz Zajednicu s učinkom od dana stupanja na snagu ovog Sporazuma.

2. Ako se, kao rezultat prava zajamčenih stavkom 1., provozni promet prijevoznika iz Zajednice poveća do stupnja da uzrokuje ili prijeti uzrokovanjem ozbiljne štete cestovnoj infrastrukturi i/ili protoku prometa na pravcima definiranim u Memorandumu o razumijevanju kojim se razvija glavna prometna infrastrukturna mreža za Jugoistočnu Europu koji su potpisali ministri regije i Europske komisije u lipnju 2004. godine, i ako pod istim okolnostima problemi nastaju na području Zajednice blizu granica Srbije to se pitanje upućuje Privremenom odboru u skladu s člankom 41. stavak 44. ovog Sporazuma. Stranke mogu predložiti iznimne, privremene i nediskriminirajuće mjere koje su potrebne kako bi se ograničila ili ublažila takva šteta.

3. Stranke se suzdržavaju od poduzimanja bilo kakve jednostrane radnje koja bi mogla voditi diskriminaciji između prijevoznika ili vozila iz Zajednice i prijevoznika ili vozila iz Srbije. Svaka ugovorna stranka poduzima sve korake potrebne za omogućavanje cestovnog prometa prema ili kroz državno područje druge ugovorne stranke.

1. Stranke su suglasne da pojednostaviti protok robe željeznicom i cestom, bilo bilateralan ili provozan.

2. Stranke su suglasne, u mjeri u kojoj je to potrebno, poduzeti zajedničke aktivnosti i poticati donošenje daljnjih mjera pojednostavljenja.

Suradnja između stranaka provodi se u okviru posebnog pododbora Privremenog odbora kojeg treba osnovati u skladu s člankom 45. ovog Sporazuma. Pododbor posebno koordinira nadzor, predviđanja i druge statističke radove koji se odnose na međunarodni promet, posebno provozni promet.

Članak 35.

(SSP članak 62.)

Stranke se obvezuju dopustiti sva plaćanja i prijenose na tekući račun bilance plaćanja između Zajednice i Srbije u slobodno zamjenjivoj valuti, u skladu s odredbama članka VIII. Statuta Međunarodnog monetarnog fonda.

Članak 36.

(SSP članak 69.)

1. Stranke nastoje, gdje god je to moguće, izbjeći uvođenje mjera ograničenja, uključujući mjere koje se odnose na uvoz, radi bilance plaćanja. Stranka koja donese takve mjere dostavlja drugoj stranci, u najkraćem mogućem roku, raspored njihova ukidanja.

2. Ako se jedna ili više država članica ili Srbija suoče s ozbiljnim poteškoćama u pogledu bilance plaćanja ili s prijetnjom takvih poteškoća, Zajednica ili Srbija mogu, već prema slučaju, u skladu s uvjetima utvrđenima u Sporazumu WTO-a, donijeti mjere ograničenja, uključujući mjere koje se odnose na uvoz, koje će imati ograničeno trajanje i ne mogu prelaziti ono što je strogo potrebno da bi se popravila bilanca plaćanja. Zajednica ili Srbija, već prema slučaju, o tome bez odlaganja obavješćuju drugu stranku.

3. Ne primjenjuju se nikakve mjere ograničenja na prijenose koji se odnose na ulaganja, a posebno ne na povrat uloženih ili ponovno uloženih iznosa, ili bilo kakvih vrsta prihoda nastalih na temelju njih.

Članak 37.

(SSP članak 71.)

Odredbe ovog Sporazuma ne dovode u pitanje primjenu, od strane bilo koje stranke, bilo koje mjere koja je potrebna za sprečavanje izbjegavanja njezinih mjera koje se odnose na pristup trećih zemalja njezinom tržištu na temelju odredaba ovog Sporazuma.

Članak 38.

(SSP članak 73.)

1. Sljedeće je nespojivo s pravilnim funkcioniranjem ovog Sporazuma, u mjeri u kojoj može utjecati na trgovinu između Zajednice i Srbije:

2. Svako postupanje suprotno ovom članku procjenjuje se na temelju kriterija koji proizlaze iz primjene pravila tržišnog natjecanja koja se primjenjuju u Zajednici, posebno iz članaka 81., 82., 86. i 87. Ugovora o osnivanju EZ-a (dalje u tekstu Ugovor o EZ-u) i instrumenata za tumačenje koje su usvojile institucije Zajednice.

3. Stranke osiguravaju da neovisnom tijelu budu povjerene ovlasti potrebne za punu primjenu stavka 1. točaka i. i ii. ovog članka u pogledu privatnih i javnih poduzeća i poduzeća kojima su dodijeljena posebna prava.

4. Srbija osniva neovisno državno tijelo kojemu su povjerene ovlasti potrebne za punu primjenu stavka 1. točke iii. u roku od jedne godine od dana stupanja na snagu ovog Sporazuma. To tijelo, inter alia, ima ovlasti za odobravanje programa državne potpore i pojedinačnih bespovratnih sredstava potpore, u skladu sa stavkom 2., kao i ovlasti za određivanje povrata državne potpore koja je nezakonito dodijeljena.

5. Zajednica, s jedne strane, i Srbija, s druge strane, osiguravaju transparentnost u području državne potpore, inter alia, dostavom drugoj stranci redovitog godišnjeg izvješća ili drugog odgovarajućeg dokumenta, u skladu s metodologijom i predstavljenom analizom Zajednice o državnim potporama. Na zahtjev jedne stranke, druga stranka dostavlja informacije o određenim pojedinačnim slučajevima državne potpore.

6. Srbija utvrđuje sveobuhvatan popis programa potpore koji su uspostavljeni prije osnivanja tijela iz stavka 4. i takve programe potpore usklađuje s kriterijima iz stavka 2. u roku od najviše četiri godine od stupanja na snagu ovog Sporazuma.

8. Prema potrebi, Protokol 4. utvrđuje pravila o državnoj potpori za industriju čelika. Taj Protokol utvrđuje pravila koja se primjenjuju u slučaju kada se potpora za restrukturiranje dodijeli industriji čelika. Naglasit će izniman značaj takve potpore i činjenicu da će takva potpora biti vremenski ograničena i povezana sa smanjivanjima kapaciteta u okviru programa izvedivosti.

9. U vezi s proizvodima iz poglavlja II. glave II.:

10. Ako jedna stranka smatra da je određeno postupanje nespojivo s uvjetima stavka 1., može poduzeti odgovarajuće mjere nakon savjetovanja unutar Privremenog odbora ili nakon trideset radnih dana od upućivanja na takva savjetovanja. Nijedna odredba ovog članka ne dovodi u pitanje i ni na koji način ne utječe na kompenzacijske mjere koje poduzima Zajednica ili Srbija u skladu s GATT-om iz 1994. i Sporazumom WTO-a o subvencijama i kompenzacijskim mjerama te s povezanim domaćim zakonodavstvom

Članak 39.

(SSP članak 74.)

Do kraja treće godine nakon stupanja na snagu ovog Sporazuma Srbija na javna poduzeća i poduzeća kojima su dodijeljena posebna i isključiva prava primjenjuje načela određena u Ugovoru o EZ-u, s posebnim upućivanjem na članak 86.

Posebna prava javnih poduzeća tijekom prijelaznog razdoblja ne uključuju mogućnost uvođenja količinskih ograničenja ili mjera s istovjetnim učinkom na uvoz iz Zajednice u Srbiju.

Članak 40.

(SSP članak 75.)

1. Na temelju odredbi ovog članka i Priloga VI., stranke potvrđuju važnost koju pridaju osiguravanju odgovarajuće i učinkovite zaštite i izvršavanja prava intelektualnog, industrijskog i trgovačkog vlasništva.

2. Od stupanja na snagu ovog Sporazuma, stranke međusobno trgovačkim društvima i državljanima druge stranke dodjeljuju tretman koji nije manje povoljan od tretmana koji dodjeljuju bilo kojoj trećoj zemlji na temelju bilateralnih sporazuma u pogledu priznavanja i zaštite intelektualnog, industrijskog i trgovačkog vlasništva.

3. Srbija poduzima sve potrebne mjere kako bi najkasnije pet godina nakon stupanja na snagu ovog Sporazuma jamčila razinu zaštite prava intelektualnog, industrijskog i trgovačkog vlasništva sličnu onoj koja postoji u Zajednici, uključujući učinkovita sredstva za ostvarivanje takvih prava.

4. Srbija obvezuje se u gore navedenom roku pristupiti multilateralnim konvencijama o pravima intelektualnog, industrijskog i trgovačkog vlasništva iz Priloga VI. Privremeni odbor može odlučiti obvezati Srbiju na pristupanje posebnim multilateralnim konvencijama u tom području.

5. Ako se pojave problemi u području intelektualnog, industrijskog i trgovačkog vlasništva koji utječu na uvjete trgovanja, oni se na zahtjev bilo koje stranke hitno upućuju Privremenom odboru, s ciljem postizanja obostrano zadovoljavajućih rješenja.

Članak 41.

(SSP članak 99.)

Stranke uspostavljaju suradnju u ovom području s ciljem jamčenja poštovanja svih odredaba koje će biti donesene u području trgovine i kako bi postigle usklađenost carinskog sustava Srbije sa carinskim sustavom Zajednice, čime se pomaže otvaranju puta mjerama liberalizacije planiranima na temelju ovog Sporazuma te postupnom usklađivanju carinskoga zakonodavstva Srbije s pravnom stečevinom Zajednice.

U suradnji se uzimaju u obzir prioritetna područja povezana s pravnom stečevinom Zajednice u području carine.

Pravila o međusobnoj administrativnoj pomoći između stranaka u području carina utvrđena su u Protokolu 5.

GLAVA IV.

INSTITUCIONALNE, OPĆE I ZAVRŠNE ODREDBE

Članak 42.

(SSP članak 119.)

Osniva se Privremeni odbor koji nadzire primjenu i provedbu ovog Sporazuma. Sastaje se na odgovarajućoj razini u redovitim razmacima i kada to okolnosti zahtijevaju. Ispituje sva važna pitanja koja se pojave u okviru ovog Sporazuma i sva druga bilateralna ili međunarodna pitanja od zajedničkog interesa.

Članak 43.

(SSP članak 120.)

1. Privremeni odbor čine članovi Vijeća Europske unije i članovi Europske komisije, s jedne strane, te članovi Vlade Srbije, s druge strane.

2. Privremeni odbor donosi svoj poslovnik.

3. Članovi Privremenog odbora mogu, u skladu s uvjetima koji će biti utvrđeni u njegovom poslovniku, urediti da ih predstavljaju zamjenici.

4. Privremenim odborom naizmjence predsjedavaju predstavnik Zajednice i predstavnik Srbije, u skladu s odredbama će biti utvrđene u njegovom poslovniku.

5. U pitanjima koja se na nju odnose, Europska investicijska banka sudjeluje u radu Privremenog odbora kao promatrač.

Članak 44.

(SSP članak 121.)

Za potrebe postizanja ciljeva ovog Sporazuma, Privremeni odbor ima ovlasti donositi odluke u okviru područja primjene ovog Sporazuma i u slučajevima predviđenima ovim Sporazumom. Donesene odluke obvezujuće su za stranke koje poduzimaju mjere koje su potrebne za provedbu takvih odluka. Privremeni odbor može također donositi odgovarajuće preporuke. Sastavlja svoje odluke i preporuke međusobnim sporazumom među strankama.

Članak 45.

(SSP članak 123.)

Privremeni odbor može osnivati pododbore.

Članak 46.

(SSP članak 126.)

U okviru područja primjene ovog Sporazuma, svaka se stranka obvezuje fizičkim i pravnim osobama druge stranke osigurati pristup, kao i svojim državljanima, pristup bez diskriminacije nadležnim sudovima i upravnim tijelima stranaka radi zaštite njihovih osobnih prava i prava vlasništva.

Članak 47.

(SSP članak 127.)

Nijedna odredba u ovom Sporazumu ne sprečava stranku da poduzme bilo kakve mjere:

Članak 48.

(SSP članak 128.)

1. U područjima obuhvaćenim ovim Sporazumom i ne dovodeći u pitanje bilo kakve posebne odredbe koje on sadrži:

2. Odredbe stavka 1. ne dovode u pitanje pravo stranaka da primijene odgovarajuće odredbe svojeg fiskalnog zakonodavstva na porezne obveznike koji nisu u istovjetnoj situaciji u pogledu njihovog mjesta boravišta.

Članak 49.

(SSP članak 129.)

1. Stranke poduzimaju sve opće ili konkretne mjere potrebne za ispunjavanje njihovih obveza prema ovom Sporazumu. Osiguravaju da se postignu ciljevi određeni u ovom Sporazumu.

2. Stranke su suglasne odmah savjetovati na zahtjev jedne stranke putem odgovarajućih kanala kako bi raspravile o svakom pitanju koje se odnosi na tumačenje ili provedbu ovog Sporazuma i drugih odgovarajućih aspekata odnosa među strankama.

3. Svaka stranka upućuje Privremenom odboru bilo kakav spor koji se odnosi na primjenu ili tumačenje ovog Sporazuma. U tom slučaju primjenjuje se članak 50. odnosno Protokol 6.

Privremeni odbor može riješiti spor donošenjem obvezujuće odluke.

4. Ako jedna stranka smatra da druga stranka nije ispunila obvezu prema ovom Sporazumu, može poduzeti odgovarajuće mjere. Prije poduzimanja tih mjera, osim u posebno hitnim slučajevima, Vijeću za stabilizaciju i pridruživanje dostavlja sve odgovarajuće podatke potrebne za temeljito ispitivanje situacije, s ciljem pronalaženja rješenja koje je prihvatljivo za obje stranke.

Pri odabiru mjera, prednost se mora dati mjerama koje najmanje ometaju funkcioniranje ovog Sporazuma. O tim se mjerama se odmah obavješćuje Privremeni odbor i, ako to druga stranka zatraži, one postaju predmet savjetovanja unutar Privremenog odbora ili bilo kojeg drugog tijela osnovanog na temelju članka 124.

5. Odredbe stavaka 2., 3. i 4. ni na koji način ne utječu niti dovode u pitanje članke 17., 25., 26., 27. i 31. te Protokol 3. (Definicija pojma „proizvodi s podrijetlom” i načini administrativne suradnje).

Članak 50.

(SSP članak 130.)

1. U slučaju nastanka spora između stranaka u pogledu tumačenja ili provedbe ovog Sporazuma, bilo koja stranka dostavlja drugoj stranci i Privremenom odboru formalni zahtjev za rješavanje spornog pitanja.

Ako jedna stranka smatra da mjera koju je donijela druga stranka ili propuštanje druge stranke da djeluje predstavlja kršenje njezinih obveza prema ovom Sporazumu, formalni zahtjev za rješavanje spora sadržava razloge za ovakvo mišljenje i, ovisno o slučaju, navod da stranka može donijeti mjere kako je predviđeno u članku 49. stavku 4.

2. Stranke nastoje spor riješiti savjetovanjima u dobroj vjeri unutar Privremenog odbora i u drugim tijelima, kako je predviđeno stavkom 3., s ciljem što postizanja uzajamno prihvatljiva rješenja u najkraćem mogućem roku.

3. Stranke Privremenom odboru dostavljaju sve odgovarajuće informacije potrebne za detaljno ispitivanje situacije.

Sve dok spor ne bude riješen, o njemu se raspravlja na svakom sastanku Privremenog odbora, osim ako je pokrenut arbitražni postupak kako je predviđeno u Protokolu 6. Spor se smatra riješenim kada Privremeni odbor donese obvezujuću odluku o rješavanju pitanja kako je predviđeno u članku 49. stavku 3. ili kada objavi da spor više ne postoji.

Savjetovanja o sporu također se mogu održati na bilo kojem sastanku Privremenog odbora ili na sastanku bilo kojeg drugog odgovarajućeg odbora ili tijela osnovanog na temelju članka 45., kako je usuglašeno između stranaka ili na zahtjev bilo koje stranke. Savjetovanja se također mogu održati u pisanom obliku.

Sve informacije objelodanjene tijekom savjetovanja ostaju povjerljive.

4. U vezi s pitanjima u okviru područja primjene Protokola 6., svaka stranka može podnijeti sporno pitanje na rješavanje arbitražom, u skladu s tim Protokolom, kada stranke nisu uspjele riješiti spor u roku od dva mjeseca nakon pokretanja postupka za rješavanje spora u skladu sa stavkom 1.

Članak 51.

(SSP članak 131.)

Sve dok se ne postignu jednaka prava pojedinaca i gospodarskih subjekata prema ovom Sporazumu, ovaj Sporazum ne utječe na prava koja su im osigurana postojećim sporazumima obvezujućim za jednu ili više država članica, s jedne strane, i za Srbiju, s druge strane.

Članak 52.

(SSP članak 17.)

1. Srbija treba jačati suradnju i sklopiti konvenciju o regionalnoj suradnji sa svakom zemljom kandidatom za pristupanje Europskoj uniji u bilo kojem području suradnje obuhvaćenom ovim Sporazumom. Cilj takve konvencije trebalo bi biti postupno usklađivanje bilateralnih odnosa između Srbije i te zemlje s odgovarajućim dijelom odnosa između Zajednice i njezinih država članica i te zemlje.

2. Srbija će započeti pregovore s Turskom koja je uspostavila carinsku uniju sa Zajednicom s ciljem sklapanja uzajamno povoljnog sporazuma o osnivanju slobodnog trgovinskog područja između dvije stranke u skladu sa člankom XXIV. sporazuma GATT iz 1994.

Ti pregovori trebaju započeti u najkraćem mogućem roku, s ciljem sklapanja takvog Sporazuma prije kraja prijelaznog razdoblja iz članka 3. stavka 1.

Članak 53.

(SSP članak 132.)

Protokoli 1., 2., 3., 4., 5. i 6. i Prilozi I. do V. i VI. predstavljaju sastavni dio ovog Sporazuma.

Članak 54.

Ovaj Sporazum primjenjuje se do stupanja na snagu Sporazuma o stabilizaciji i pridruživanju potpisanog u Luksemburgu 29. travnja 2008.

Bilo koja stranka može otkazati ovaj Sporazum slanjem obavijesti o tome drugoj stranci. Ovaj Sporazum prestaje vrijediti šest mjeseci nakon datuma takve obavijesti.

Svaka stranka može suspendirati ovaj Sporazum, što odmah stupa na snagu, u slučaju kada druga stranka ne poštuje jedan od njegovih bitnih elemenata.

Članak 55.

(SSP članak 134.)

Za potrebe ovog Sporazuma pojam „ugovorne stranke” odnosi se na Zajednicu, s jedne strane, i Republiku Srbiju, s druge strane.

Članak 56.

(SSP članak 135.)

Ovaj se Sporazum primjenjuje, s jedne strane, na državnim područjima na kojima se primjenjuje Ugovor o osnivanju Europske zajednice i pod uvjetima utvrđenima u tom Ugovoru te, s druge strane, na državnom području Srbije.

Ovaj Sporazum ne primjenjuje se na Kosovo koje je u ovom trenutku pod međunarodnom upravom na temelju Rezolucije Vijeća sigurnosti Ujedinjenih naroda 1244 od 10. lipnja 1999. godine. To ne dovodi u pitanje trenutni status Kosova ili utvrđivanje njegovog konačnog statusa na temelju odnosne odluke.

Članak 57.

(SSP članak 136.)

Glavni tajnik Vijeća Europske unije depozitar je ovog Sporazuma.

Članak 58.

(SSP članak 137.)

Ovaj Sporazum sastavljen je u dva primjerka na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i srpskom jeziku, pri čemu je svaki od tih jezika jednako vjerodostojan.

Članak 59.

(SSP članak 138.)

Stranke odobravaju ovaj Sporazum u skladu sa svojim postupcima.

Ovaj Sporazum stupa na snagu prvog dana drugog mjeseca koji slijedi datum kada ugovorne stranke jedna drugu obavijeste o okončanju postupaka iz stavka 1. U slučaju da postupci iz stavka 1. nisu dovršeni na vrijeme da se omogući njegovo stupanje na snagu 1. srpnja 2008. godine, ovaj Sporazum privremeno će se primjenjivati od odnosnog datuma.

Съставено в Брюксел на двадесет и девети април две хиляди и осма година.

Hecho en Luxemburgo, el veintinueve de abril de dosmile ocho.

V Lucemburku dne dvacátého devátého dubna dva tisíce osm.

Udfærdiget i Luxembourg den niogtyvende april to tusind og otte.

Geschehen zu Luxemburg am neunundzwanzigsten April zweitausendacht.

Kahe tuhande kaheksanda aasta aprillikuu kahekümme üheksandal päeval Luxembourgis.

Έγινε Λουξεμβούργο, στις είκοσι εννέα Απριλίου δύο χιλιάδες οκτώ.

Done at Luxembourg on the twenty-ninth day of April in the year tow thousand and eight.

Fait à Luxembourg, le vingt-neuf avril deux mille huit.

Fatto a Lussemburgo, addì ventinove aprile duemilaotto.

Luksemburgā, divtūkstoš astotā gada divdesmit devītajā aprīlī.

Priimta tūkstančiai aštuntų metų balandžio dvidešimt devintą dieną Liuksemburge.

Kelt Luxembourgban, a kétezer-nyolcadik év április huszonkilencedik napján.

Magħmul fil-Lussemburgu, fid-disgħa u għoxrin jum ta' April tas-sena elfejn u tmienja.

Gedaan te Luxemburg, de negenentwintigste april tweeduizend acht.

Sporządzono w Luksemburgu, dnia trzydziestego pierwszego października roku dwa tysiące siódmego.

Feito em Luxemburgo, em vinte e nove de Abril de dois mil e oito.

Întocmit la Luxemburg, la douăzeci și nouă aprilie două mii opt.

V Luxemburgu dňa dvadsiateho deviateho apríla dvetisícosem.

V Luxembourgu, dne devetindvajsetega aprila leta dva tisoč osem.

Tehty Luxemburgissa kahdentenakymmenentenäyhdeksäntenä päivänä huhtikuuta vuonna kaksituhattakahdeksan.

Som skedde i Luxemburg den tjugonionde april tjugohundraåtta.

Сачињено у Луксембургу, двадесетдеветог априла двехиљадеосме.

За Европейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta För Europeiska gemenskapens За Република Сърбия